**Sațietate**

*Ella Viorela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SAȚIETATE

Ella Viorela

M-am săturat să cântăresc în pumni,

O clipă care printre degete se scurge.

Îmbătrânit-am visând la ani mai buni,

La fericiri abstracte pulverizate-n sânge.

Contradicții cutremură secunda din mine

De-a lungul unei zile parcă-s un posedat.

În încercarea de-a face totul cât mai bine,

În extremele nemulțumirii cad ca un ratat.

Doar traiectorii spinoase apar pe orbită,

Fac ce-mi stă--n putință să le descâlcesc.

O enigmă-i viața, ademenind ca o ispită,

Spun c-o detest și totuși...,mi-o doresc.